Den Norske Frimurerorden i Tromsø

**Den Norske Frimurerorden i Tromsø** har en historie som går tilbake til 28. desember 1901.

Ordenen i Tromsø omfatter en Provincialloge, en St. Andreasloge og en St. Johannesloge. Losjene følger det svenske frimurersystem og er tilsluttet Den Norske Frimurerorden.

Logebygningen befinner seg i Sparre Schneiders vei 6, Tromsø, like vest for Prestvannet. Bygningen huser også lokalene til Marialoge 21 a.I. «Issoleien».

## Gradene
Den Norske Frimurerorden følger et høygradsystem (det svenske system) hvor brødrene arbeider i tre skift. St. Johanneslosjene arbeider med de tre første gradene, som er felles i St. Johanneslosjer over det aller meste av verden. Ritualene kan likevel avvike noe fra andre frimurersystemer.

St. Andreaslosjen utgjør det andre skiftet. I dette skiftet arbeides det fra IV grad til VI grad. Gradene IV og V er slått sammen til én grad i det svenske system.

Det tredje skiftet er Kapittelet. I det svenske system arbeides det i VII grad i Stewardloger av 2. orden og i  VII/VIII grad i Stewardsloger av 1. orden. I provinciallogen arbeides det også i IX og X grad.

Logens Provincialmester og Deputerte Provincialmester er de eneste som innehar XI grad. Provincialmesteren er også medlem av Det Høye Råd i Den Norske Frimurerorden.

## Historie
### St. Johanneslogen Stella Polaris

St. Johanneslogen Stella Polaris er St. Johannesloge nr. 13. Losjen ble innviet den 25. juli 1919. Ved opprettelsen var den underlagt Trondhjems Provincialloge. Den 13. mai 1996 ble den underlagt Tromsø Provincialloge.

Forgjengeren var *Tromsø St. Johannes Broderforening*. Broderforeningen ble opprettet den 28. desember 1901, etter beslutning i Det Høye Råd våren 1899. Den 22. august 1913 ble opphøyd til deputasjonsloge underlagt St. Johanneslogen Nordlyset i Trondhjem.

#### Ordførende Mestere

### St. Andreaslogen Skansen

St. Andreaslogen Skansen er St. Andreasloge nr. 411. Logen ble innviet den 6. februar 1977. Historisk har den sin bakgrunn i *Troms og Finnmarks St. Andreas broderforening*, som ble grunnlagt den 4. oktober 1954 i Tromsø. Broderforeningen var underlagt St. Andreaslogen St. Eystein i Trondhjem.

Logen ble ved grunnleggelsen lagt under Trondhjems Provincialloge. Den 13. mai 1996 ble den underlagt Tromsø Provincialloge. Logen har sitt lokale i Forhåpningen 21B, og deler adresse med St. Johanneslogen Stella Polaris, Tromsø Provincialloge, såvel som Tempelridderordenens Riddertempel *Stella Maris*.

Logens valgspråk er *Gjennom Mørke til Lys*. Logens våpenskjold er det gamle kommunevåpenet til Tromsøysund kommune som ble slått sammen med Tromsø 1. januar 1964.

Logen er oppkalt etter kong Håkon Håkonsson, som i 1250 bygde et vern mot karelere og russere.

#### Ordførende Mestere

### Tromsø Provincialloge

Tromsø Provincialloge nr. 703 er en Provincialloge. Logen er underlagt Den Norske Store Landsloge i Oslo.

Logen ble grunnlagt i Tromsø som **Tromsø Stewardsloge nr 6. av 2. orden** den 29. april 1988. Stewardslosjen  praktiserte VII grad i det svenske frimurersystem, og var underlagt Trondhjems Provincialloge. Den 13. mai 1996 ble den opphøyd til provincialloge, og den har siden da praktisert VII&ndash;X grad i Det svenske system.

*Troms og Finnmark Kapitel broderforening* ble opprettet i 1983 i Tromsø. Broderforeningen ble nedlagt samme dag som opprettelsen av provinsiallosjen.

Provinsiallosjen har Troms, Finnmark, samt distriktene Vesterålen, Ofoten, Lofoten og Salten i Nordland som sin såkalte «frimurerprovins» eller dekningsrområde.

Tromsø Provincialloge har sin adresse i Sparre Schneiders vei 6, Tromsø, like vest for Prestvannet, og bygningen huser også lokalene til Tempel Ridder Ordenens Riddertempel *Stella Maris* («havets stjerne»).

Losjens valgspråk er *In Deo Gloria* (Æren er Guds).

#### Provinsen Tromsø
Tromsø er sete for en såkalt «provins» i Den Norske Frimurerorden. 15 loger, 2 deputasjonsloger, 2 broderforeninger og 4 frimurergrupper befinner seg innenfor denne provinsen og er underlagt Tromsø Provincialloge:

#### Provincialmestere

1) Ordførende Mester i Tromsø Stewardsloge nr. 6 av andre orden

## Referanser


## Litteratur
* Svein Borud: Kapitelfrimureri i midnattsolens land: veien til Tromsø provincialloge : 1983-2004, Tromsø provincialloge, Dewey 366.1094843, 2009
* Terje Helsingeng og Bjarne Eilertsen (red.): *Veiviser i Polarmørket, St. Johanneslogen Stella Polaris*, Tromsø, 2009, ISBN 978-82-303-1266-7
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
* Matrikkel over Den Norske Frimurerorden for arbeidsåret 2015, Aktietrykkeriet i Trondhjem